ตอนแรกจะปวดท้องเหมือนท้องเสียก่อน พอเราเข้าห้องน้ำจะถ่ายก็ยิ่งปวดท้อง รู้สึกไม่มีแรงเบ่ง และหน้ามืดจนแทบมองอะไรไม่เห็น เวียนหัว หูอื้อได้ยินแต่เสียงวิ้งๆ อยู่ในหู และเหงื่อออกเยอะมาก เยอะจนรู้สึกว่าตัวเปียกไปหมด อาการท้องเสียแบบนี้อันตรายไหมคะ แล้วเกิดจากอะไร มีอาการแบบนี้บ่อยบางครั้งก็มีอาการคลื่นไส้ร่วมด้วย และเหมือนมือชา ไม่มีแรง แต่พอพยามยามขับถ่ายเสร็จ ก็จะดีขึ้นตามลำดับ แต่ระหว่างวันก็ยังท้องเสียอยู่แต่ไม่รุนแรงเท่าครั้งแรก
สวัสดีค่ะ Achm Wsการวินิจฉัยที่เป็นไปได้-อาหารเป็นพิษ ถ้าเป็นเฉียบพลัน เป็นไปได้มากที่สุด มักมีไข้ ปวดท้อง คลื่นไส้ อาเจียนร่วมด้วย-ลำไส้อักเสบ-กระเพาะอาหารอักเสบ-ลำไส้แปรปรวน แต่ควรมีอาการมาเรื้อรัง อาจเป็นหลักเดือนขณะท้องเสีย อาจมีอาการปวดท้องบิด ร่วมกับการกระตุ้นของระบบประสาทอัตโนมัติทั่วร่างกายทำให้มีอาการเหงื่ออก หูอื้อ เวียนศีรษะได้ และหากออกแรงเบ่งมากก็ทำให้หน้ามืดได้เช่นกันหากกินได้น้อยมาก อาเจียนเยอะ จนดื่มน้ำตามไม่ทัน อ่อนเพลีย ไข้สูง ปวดท้องมาก อาเจียนเป็นเลือด ถ่ายเป็นเลือด ควรรีบไปพบแพทย์เพื่อตรวจเลือดเพิ่มเติม หากมีการติดเชื้อรุนแรงจำเป็นต้องได้ยาฆ่าเชื้อและสารน้ำในรพ.การดูแลตัวเองเบื้องต้น ดื่มน้ำมากๆ จิบน้ำผสมเกลือแร่ ไม่ควรกินยาให้หยุดถ่ายค่ะ เพราะในภาวะอาหารเป็นพิษควรให้มีการถ่ายหรืออาเจียนออกมาให้หมดจะดีกว่า รับประทานยาแก้คลื่นไส้ ยาแก้ปวดท้องได้ รับประทานอาหารอ่อนและสุกสะอาด